Ich wil· dc man mir dur die gv̊ten si gehas
ICh wil· dc man mir dur die gv̊ten si gehas·
dvr dc si mir
getrúwe si·
swie vil ich kvmbers hete des ich nie vergas·
vnd mehte ich ir
getwellen bi·
dc were ein niht·
ob si mirs giht·
doch wag mir ie vil kleine dc·
swenne ich si sach·
swc mir geschach·
tet es mir eine wile we so wart mir aber danne bas·

Owe· dc ich mich von ir minne scheiden sol·
dú mich so gar
betwungen hat·
wart e· min herze an froͤiden alse rehte vol·
dc ist nv bar·
sit es so stat·
dc mich ir grůs·
vermiden mv̊s·
den ich genigen dike han·
ich han den mv̊t·
swc si mir tůt·
so steteklich an si verlan· dc ich ir niht entwenken kan·

Wan sol· vf gv̊t gedingen gerne kvmber doln·
er ist selig swer
gedingen hat·
vil wol mag sich ein selig man der· langen swen erholn·
vnd ist dc ir
vnstete lat·
vnsteter man·
nie lieb gewan·
da von ein herze wrde erfroͤit·
vnsteter mv̊t·
der ist niht gv̊t·
wan dc er stete minne stoͤrt· vnd ǒch an herzeliebe schat·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse